kong Jigme Khesar Namgyel Wangchuck får en folkevalgt nasjonalforsamling med seg i statsstyret.
**Parlamentsvalget i Bhutan 2008** ble avholdt 24. mars. Det var det første frie valget i Bhutan, og betød en vesentlig endring i Bhutans politiske system.

To partier kjempet om i alt 47 plasser i «underhuset» i den rekonstruerte nasjonalforsamlingen, Tshogdu. De to partiene var Folkets demokratiske parti, som ledes av Sangay Ngedup, og Druk Phuensum Tshogpa (*Bhutans anstendige parti*), som ledes av Jigme Thinley. Både Ngedup og Thinley har vært regjeringsmedlemmer og statsminister. 

Prosessen fram til demokratiske valg har vært initiert av Bhutans tre siste konger. Kongen ga mandag ordren om at innbyggerne skulle stemme, og at dette ville føre til stabilitet i landet.

Et tredje parti, Bhutans nasjonalparti, ble ikke godkjent av valgkommisjonen. Bhutanerne er opptatt av å ivareta et rent topartisystem, ettersom landet er redd for koalisjoner og politisk ustabilitet. 

Valget ble avholdt i 47 enmannskretser. Alle kandidatene måtte ha høyere utdannelse.

Valgresultat
------------

| Partier | Stemmer | % | Representanter |
| --- | --- | --- | --- |
| Druk Phuensum Tshogpa | 169 490 | 66,99 | 44 |
| Folkets demokratiske parti | 83 522 | 33,01 | 3 |
| **Totalt antall stemmer** (valgdeltagelse 79,4 %) | 253 012 | 100,00 | **47** |
| Source: www.election-bhutan.org.bt |

Prøvevalg
---------

Et prøvevalg ble avholdt 21. april 2007, mellom fire fiktive partier: Druk blått parti; Druk grønt parti; Druk rødt parti og Druk gult parti. Partiene representerte hver sine «verdier»: blått for redelighet, grønt for miljø, rødt for industriutvikling og gult for tradisjonelle verdier. 

Prøvevalget ble gjennomført i alle 47 valgkretser, og i 869 stemmelokaler med ca. 1000 stemmeberettigede i hvert lokale. De to partiene som vant første valgomgang skulle gå videre til en neste valgomgang 28. mai 2007. Valgobservatører fra FN og India overvar prøvevalget.

Resultatene fra første runde ble som følger:

| Parti | Stemmer | % |
| --- | --- | --- |
| Druk gult parti | 55 263 | 44,30 |
| Druk rødt parti | 25 423 | 20,38 |
| Druk blått parti | ≤25 423 | ≤20,38 |
| Druk grønt parti | ≥18 638 | ≥14,94 |
| **Totalt** (valgdeltagelse 44 %) | 124 747 | 100 |

De to vinner-partiene i prøvevalgets første runde stilte med tilfeldig valgte studenter som «kandidater» i prøvevalgets andre runde. Gult parti vant 46 av de 47 plassene. Valgoppslutningen i andre prøverunde var 66 %.

I alt 283 506 personer hadde registrert seg som velgere ved prøvevalget. Det antas at ca. 400 000 hadde vært stemmeberettigede.

Valgforberedelser
-----------------

Partiene måtte levere sine intensjonserklæringer, kandidatlister og reviderte regnskapet til valgkommisjonen innen 22. januar 2008. Kandidatene startet valgkampen i sine valgkretser 7. februar. 

Stemmeberettigede velgere kunne registrere seg i valgmanntallet inntil 20. februar. Stemmerettsalderen var fylte 18 år pr 1. januar 2008. Manntallet ble offentliggjort 5. mars.

Referanser
----------

1. ↑  Aftenposten: Bhutans første valg, 25. mars 2008
2. 1 2  Bhutan votes for tradition and monarchy in mock poll The Star, 22 April 2007
3. ↑  «Druk» er navnet på tordendragen, landets nasjonale symbol
4. ↑  Bhutan set for mock elections on April 21 Arkivert 30. september 2007 hos Wayback Machine. Hindustan Times, 20 April 2007
5. ↑  Bhutan holds fake national poll BBC News, 21 April 2007
6. ↑  Bhutan's election dummy run The Australian, 21 April 2007
7. ↑  Bhutan mock poll votes for tradition The Star, 30. mai 2007
8. ↑  Encouraging turnout in Bhutan's historic mock polls Arkivert 9. februar 2012 hos Wayback Machine. India eNews, 28 May 2007
9. 1 2  «March is on to Assembly Elections». Arkivert fra originalen 10. juni 2011. Besøkt 23. mars 2008.